钦定古今图书集成/明伦汇编/氏族典/第428卷 > 赵昶
## 钦定古今图书集成/明伦汇编/氏族典/第428卷 > 赵昶

按《周书赵昶传》：“昶字长舒，天水南安人。曾祖襄，仕魏
至中山郡守，因家于代。祖泓，广武令。父琛，上谷郡守。
昶少有志节，以材力闻。孝昌中，起家拜都督，镇小平
津。魏北中郎将高千甚敬重之。千牧兖州，以昶行临
涣、北梁二郡事。大统初，擢为相府典签。氏梁道显叛，
太祖遣昶尉谕之，道显即款附。秦州刺史魏光因徙”
其豪帅四十馀人，并部落于华州。太祖即以昶为都
督领之，封章武县伯。十五年，拜安夷郡守，进抚军将
军，又拜武州刺史。世宗初，进爵长道郡公，赐姓宇文
氏。二年，征拜宾部中大夫，行吏部。寻以疾卒。